**Ministru kabineta noteikumu projekta "*Euro* ieviešanas koordinācijas padomes nolikums" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tiesību akta projekts izstrādāts, lai nodrošinātu efektīvāku Latvijas Nacionālā *euro* ieviešanas plāna (apstiprināts ar Ministru kabineta 2012.gada 19.septembra rīkojumu Nr.441) ieviešanas koordināciju. |
| 2. | Pašreizējā situācija un problēmas | Ministru kabineta 2012.gada 19.septembra rīkojums Nr.441 "Par Latvijas Nacionālo *euro* ieviešanas plānu" paredz, ka Vadības komiteja (izveidota ar Ministru kabineta 2005.gada 18.jūlija rīkojumu Nr.308 "[Par vadības komitejas izveidošanu](http://www.likumi.lv/doc.php?id=112765)") koordinē un uzrauga *euro* ieviešanas plāna izpildi, ņemot vērā pasākumu plānā noteiktos izpildes termiņus. Šo komiteju vada Finanšu ministrijas valsts sekretārs, vadības komitejas sastāvā ir FM, Valsts kancelejas, Latvijas Banka un citu iestāžu augstākā līmeņa amatpersonas. 2005.gada 18.jūlija rīkojums Nr.308 "[Par vadības komitejas izveidošanu](http://www.likumi.lv/doc.php?id=112765)" nosaka, ka *euro* ieviešanas procesu uzrauga MK, kam Vadības komiteja reizi pusgadā sniedz pārskatu par paveikto. Tāpat vienu gadu pirms *euro* ieviešanas mērķa datuma pārskata ziņojumi tiks sniegti reizi divos mēnešos. Savukārt par Vadības komitejas lēmumu īstenošanu, darba grupu savstarpēju koordinēšanu, kā arī par to problēmu risināšanu, kuras saistītas ar *euro* ieviešanu, atbildīgs ir *euro* ieviešanas projekta vadītājs.  Vadības komiteja apzinājusi būtiskākos jautājumus, kas risināmi dažādos valsts un sabiedriskajos sektoros, lai Latvijā ieviestu vienoto Eiropas valūtu:   * esošo normatīvo aktu izvērtēšana un jaunu normatīvo aktu izstrādāšana; * valsts statistikas jomas pielāgošana norēķinu valūtas maiņai; * *euro* monētu un banknošu sagāde, maksājumu sistēmu pārveide norēķiniem *euro*; * naudas un kapitāla tirgus pielāgošana norēķiniem *euro* un finanšu instrumentu konvertēšana; * privātpersonu un nefinanšu sektora sagatavošana *euro* ieviešanai; * sabiedrības informēšanas pasākumi; * citi jautājumi.   Lai īstenotu minēto, Vadības komitejas pakļautībā izveidotas piecas darba grupas, kurās iekļauti valsts iestāžu un komercsabiedrību, kā arī profesionālo asociāciju dažādu līmeņu pārstāvji. Darba grupas savas kompetences ietvaros izstrādā priekšlikumus Pasākumu plānam vienotās Eiropas valūtas ieviešanai Latvijā.  Saskaņā ar Ministru kabineta 2012.gada 19.septembra rīkojumu Nr.441 "Par Latvijas Nacionālo *euro* ieviešanas plānu" 7.1.punktā "Komunikācijas mērķi" minēto, galvenais mērķis ir veicināt *euro* ieviešanas procesa veiksmīgu norisi, informēt iedzīvotājus par *euro* ieviešanu un skaidrot sabiedrībai *euro* ieviešanas procesu. Lai to sasniegtu, katram sabiedrības loceklim jāsaņem visaptveroša informācija par oficiālā maksāšanas līdzekļa - lata - nomaiņu ar *euro*, praktiskiem naudas maiņas jautājumiem, pārmaiņām iedzīvotāju ikdienā saistībā ar *euro* ieviešanu un pārmaiņām Latvijas monetārajā politikā un tautsaimniecībā kopumā.  Saskaņā ar 2012.gada decembrī veikto socioloģisko pētījumu rezultāti norāda, ka iedzīvotāju attieksme pret pāreju no lata uz *euro* 2012.gada nogalē sasniegusi zemāko punktu kopš 1999.gada janvāra, kad tika veikts pirmais šāda veida mērījums. Piemēram, saskaņā ar "TNS Latvia" veikto pētījumu šā gada oktobrī ļoti negatīva vai drīzāk negatīva attieksme pret *euro* bija 71% aptaujāto Latvijas iedzīvotāju. Tāpat veikto pētījumu rezultāti norāda uz analītiskas informācijas trūkumu saistībā ar gaidāmo *euro* ieviešanu 2014.gadā, kas ir viens būtiskiem faktoriem, kas sekmē sabiedrības negatīvo attieksmi pret *euro* ieviešanu Latvijā.  Lai nodrošinātu efektīvāku *euro* ieviešanas plānā ietverto pasākumu īstenošanas koordināciju, nepieciešams izveidot *Euro* ieviešanas koordinācijas padomi (turpmāk – Padome) Ministru prezidenta un ministru līmenī, kas, izmantojot Padomes locekļu pilnvaras un kompetenci, turpmāk uzraudzīs un nodrošinās *euro* ieviešanas koordinēšanu Latvijā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta "*Euro* ieviešanas koordinācijas padomes nolikums" (turpmāk – noteikumu projekts)" mērķis ir nodrošināt veiksmīgu euro ieviešanas procesu Latvijā.  Noteikumu projekts paredz noteikt *euro* ieviešanas koordinācijas padomes (-turpmāk - padome) sastāvā iekļaujamās amatpersonas - padomi vada Ministru prezidents un tās sastāvā ir ārlietu ministrs, Latvijas Bankas prezidents, ekonomikas ministrs, finanšu ministrs, Valsts kancelejas direktore, Ministru prezidenta padomnieks projektu vadības jautājumos un Finanšu ministrijas parlamentārais sekretārs. Noteikumu projekts nosaka, ka padomes funkcija ir koordinēt sadarbību starp valsts pārvaldes institūcijām, nodrošinot problēmjautājumu risināšanu un veicinot veiksmīgu eiro ieviešanu Latvijā, līdz ar to paredzot arī konkrētus padomes galvenos īstenojamos uzdevumus:  1. lemt par *euro* ieviešanas koordinēšanas stratēģiju un sniegt viedokli par *euro* ieviešanas pasākumiem pirms to īstenošanas;  2. veicināt sekmīgu *euro* ieviešanas koordinēšanu, analizēt ieviešanas koordinācijas procesa norisi;  3. atbilstoši kompetencei lemt par nepieciešamajiem pasākumiem *euro* ieviešanai;  4. apzināt problēmjautājumus, kas kavē *euro* ieviešanas koordināciju, un sniegt priekšlikumus to risināšanai, nodrošinot *euro* ieviešanas koordinācijas sekmīgu īstenošanu;  5. sniegt priekšlikumus *euro* ieviešanas koordinācijas veiksmīgai ieviešanai.  Noteikumu projekts nosaka, ka Padomes sekretariāta funkcijas veic Valsts kanceleja. Tāpat noteikumu projekts nosaka padomes sēžu sasaukšanas un norises kārtību. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz izveidot koordinējošu mehānismu *euro* ieviešanas procesa uzraudzībai, tas tiešā veidā neskar sabiedrību. |
| 7. | Cita informācija | Nav |

Anotācijas II, V, VI sadaļa – projekts šīs jomas neskar.

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo ( n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | ***35,8*** | ***18,9*** | ***0*** | ***0*** |
| 2.1. valsts pamatbudžets | 0 | ***35,8*** | ***18,9*** | 0 | 0 |
| 2.2. valsts speciālais budžets | 0 |  | 0 | 0 | 0 |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | ***-35,8*** | ***-18,9*** |  |  |
| 3.1. valsts pamatbudžets | 0 | ***-35,8*** | ***-18,9*** | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***35,8*** | ***18,9*** | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | ***0*** |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā Valsts kancelejai nepieciešami finanšu līdzekļi ***35 827***latu apmērā, tajā skaitā:  1. Atlīdzība – 33 087 lati  no tiem:  1.1.atalgojumiem (897+1507 =2404 lati mēnesī x 11mēn.) = 26444 lati,  1.2. darba devēja valsts sociālās apdrošināšanas iemaksas un sociālā rakstura pabalsti un kompensācijas (24,09% =6370 latu +137,50 lati veselības apdrošināšana) = 6 643 lati;  2. uzturēšanas izdevumi (sakaru pakalpojumi, LETA, BNS kancelejas preces un citi= 70 lati mēn. x11 mēn.x2 cilv.) = 1540 latu  3. Kapitālie izdevumi (vienreizēji izdevumi datortehnikas iegādei = 600 lati x 2 cilv.) -1200 latu.  2014.gadā Valsts kancelejai nepieciešami finanšu līdzekļi ***18 889 latu*** apmērā, tajā skaitā:  1. Atlīdzība – 18 049 lati  no tiem:  1.1.atalgojumiem (897+1507 =2404 lati mēnesī x 6 mēn.) = 14 424 lati,  1.2. darba devēja valsts sociālās apdrošināšanas iemaksas un sociālā rakstura pabalsti un kompensācijas (24,09% =3475 latu +75 latix2 cilv. veselības apdrošināšana) = 3625 lati;  2. uzturēšanas izdevumi (sakaru pakalpojumi, LETA, BNS kancelejas preces un citi= 70 lati mēn. x 6 mēn..x2 cilv.) = 840 latu | | | | |
| 6.1. detalizēts ieņēmumu aprēķins | Projekts šo jomu neskar | | | | |
| 6.2. detalizēts izdevumu aprēķins |  | | | | |
| 7. Cita informācija | Padomes izveides un funkciju nodrošināšanai tiks pārdalīts finansējums 2013.gada budžeta ietvaros no resora 74. "Gadskārtējā valsts budžeta izpildes procesā pārdalāmais finansējums" valsts pamatbudžeta programmas 03.00.00."Latvijas Nacionālā *euro* ieviešanas plāna pasākumi" atbilstoši attiecīgajam Ministru kabineta rīkojumampar finansējuma piešķiršanu Valsts kancelejai *euro* ieviešanas pasākumu izdevumu segšanai. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi Ministru kabineta noteikumu projekta "*Euro* ieviešanas koordinācijas padomes nolikums" sākotnējās ietekmes novērtējuma ziņojumam (anotācijai) ir sagatavoti un jāskata šādi tiesību akti:   * Grozījumi Ministru kabineta 2012.gada 19.septembra rīkojumā Nr.441 "Par Latvijas Nacionālo euro ieviešanas plānu" * Grozījumi Latvijas Nacionālā euro ieviešanas plānā. |
| 2. | Cita  informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu, Finanšu, Ekonomikas ministrijas, Valsts kanceleja, Latvijas Banka. |
| 2. | Projekta izpildes ietekme uz pārvaldes funkcijām | Noteikumu projekta īstenošana notiks esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošo institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošo institūciju reorganizācija | Projekts šo jomu neskar |
| 6. | Cita informācija | Padomes izveides un funkciju nodrošināšanai institūciju starpā tiks pārdalīts finansējums 2013.gada budžeta ietvaros, neprasot papildu finansējuma piešķiršanu no valsts budžeta. |

Ministru prezidents V.Dombrovskis

Vizē:

Valsts kancelejas direktore E.Dreimane

17.01.2013. 12:55

1373

S.Znotiņa-Znota,

67082919, [signe.znotina@mk.gov.lv](mailto:signe.znotina@mk.gov.lv)

Z.Legziņa – Joja

[67082904.Zane.Legzdina@mk.gov.lv](mailto:67082904.Zane.Legzdina@mk.gov.lv)